google/wiki40b huggingface dataset:
Whitesmiths

Whitesmiths Ltd. var et programvareselskap som ble grunnlagt i New York City i 1978 av P. J. Plauger, Mark Krieger and Gabriel Pham, som som sist befant seg i Westford, Massachusetts. Det utviklet og solgte et Unix-lignende operativsystem som ble kalt Idris, såvel som verdens første kommersielle C-kompilator, Whitesmiths C.
I desember 1988 ble Whitesmiths Ltd. slått sammen med Intermetrics, noe som ledet til ytterligere fusjonering av selskaper.
Finanskrise

En finanskrise eller begrepet «finanskrisen» blir brukt om en økonomisk nedgangstid som skjer plutselig og i senere tid også med globale konsekvenser (se Finanskrisen 2007–2010).
Begrepet finanskrise ble aktuelt høsten 2008, uttrykket beskriver en krise av finansiell art. Fra begynnelsen av 2008 til og med 17. desember 2008, var finanskrise registrert brukt hele 10 732 ganger ifølge Språkrådet.
Ordet finanskrise er en «motivert» sammensetning fordi det kan utledes helhetlig betydning av betydningen av de to sammensetningsleddene finans og krise.
Hoplocerambyx

Utseende

Middelsstore til store (opptil 80 millimeter), slanke, svarte trebukker med lange, kraftige antenner. Oversiden er gjerne læraktig rynkete og foholdsvis blank. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. Antennene kan ha pigger på hvert ledd eller være kamformede. Pronotum er tydelig smalere enn dekkvingene, gjerne noe knudrete eller tverr-rynket. Dekkvingene er jevnt tilsmalnende bakover. Beina er forholdsvis lange.

Utbredelse

Gruppen er utbredt over det meste av den gamle verden og også i Sør- og Mellom-Amerika, men mangler i Nord-Amerika.
Daniellcellen

Daniellcellen er et galvanisk element som ble oppfunnet av J. F. Daniell i 1836.
I den opprinnelige Daniellcellen besto den positive polplaten av kobber og sto i en løsning av kobbersulfat, mens den negative polplaten besto av sink og sto i en løsning av svovelsyre, som var skilt fra kobbersulfat-løsningen med en porøs vegg. Den er derfor et eksempel på en galvanisk celle. I dag brukes betegnelsen Daniellcelle om ulike typer celler med kobber/kobbersulfat og sink/sinksulfat. Er løsningene 1 mol/l, er cellespenningen 1,10 V. Daniellcellen ble tidligere brukt som normalelement; nå mest i undervisning.
Færøyske frimerker 2002

Færøyske frimerker 2002. Det ble utgitt i alt tjueto frimerker av Postverk Føroya i 2002. Det var tjueåttende året som Færøyene utga egne frimerker.
Mstislav Rostropovitsj

Oppvekst og studier

Han ble født i Baku i Aserbajdsjan (da en del av Sovjetunionen). Som barn lærte han å spille piano av sin mor, som var en dyktig pianist. Hans far var cellist og hadde studert med Pablo Casals. Fra Mstislav var omkring 10 år gammel fikk han lære å spille cello av sin far.
Han startet sine studier ved musikkonservatoriet i Moskva i 1943, 16 år gammel. Her studerte han i tillegg til piano og cello også komposisjon. Blant lærerne hans var Dmitrij Sjostakovitsj og Sergej Prokofjev. I 1956 ble han utnevnt til professor ved samme sted. 
På grunn av uenighet med det sovjetiske regimet (han støttet Aleksandr Solzjenitsyn) ble han utvist og bodde fra 1974 i USA. Utvisningen varte til 1990. Rostropovitsj ble behørig feiret til sin 80-årsdag, en måned før han døde, da president Vladimir Putin var blant dem som møtte fram for å gratulere jubilanten. 
Rostropovitsj mottok Ernst von Siemens' musikkpris i 1976.
Rostropovitsj ga konserter verden over, blant annet i Grieghallen under Festspillene i Bergen (1979 og 1984). Han var gift med sopranen Galina Visjnevskaja.
Vinduslem

Vinduslem er en luke som kan stenges over ett vindu, enten for å regulere innsyn eller for å beskytte vinduet. Vinduslemmer er vanlige i blant annet fransk arkitektur og i de andre middelhavslandene. Moderne vinduslemmer er oftest bare dekorasjon av husets fasade.
Burchard Mauchart

Bakgrunn

Burkhard David Mauchart var sønn av stadsfysikus David Mauchart i Marvach am Neckar. Han lærte seg noe kirurgi av faren og dro så til Tübingen hvor gan studerte medisin fra 1712 til 1717. Deretter studerte han i Altdorf og Strassburg, så to år i Paris i 1718-1720 under oftalmologen Woolhouse.
Han inngikk i 1722 ekteskap med Beate Mögling (1694–1722), men hun døde etter kort tid, barnløs.

Hoffmedikus

Han promoverte i 1722 i Tübingen til lic.med. og ble hoffmedikus i Stuttgart. Der giftet han med med enken Anna Maria Pfeil (1699–1773), og de fikk syv barn.

Professor

I 1725 ble han ved Johann Gottfried Zellers gormidling außerordentlicher Professor i Tübingen. Han klarte imidlertid ikke å komme til noen forståelse med fakultetsrådet, og til tross for hertugens formelle utnevnelse i 1726 fortsatte han å bo i Stuttgart, og begynte først i 1728 å undervise.
Den 8. desember 1729 ble han promobert til dr.med. og blr i 1731 utnevnt til kongenlig hoffråd og livmedikus. I 1734 ble han opptatt i Leopoldina. Etter Johann Zellers død overtok han dets ordinariat og gortsatte å bo i Stuttgart, for det meste uten å forelese. Derimot ledsaget han for eksempel hertug Karl Alexander under et felttog i Oberrhein der württembergiske styrker kom til innsats i forbindelse med den polske tronfolgekrig. I 1735 flyttet han til Tübingen og oppfylte der sine undervisningsplikter.
Han underviste i anatomi, fysiologi, patologi og kirurgi, og var spesielt opptatt av øyensykdommer. Han utforsket det menneskelige øye anatomisk, og var en høyt ansett oghthalmolog.
Piperskärr

Piperskärr er et tettsted i Västervik kommune i Kalmar län i Småland i Sverige. I 2010 hadde tettstedet 551 innbyggere.
The Revolutionaries

The Revolutionaries er et jamaicansk reggaeband. Bandet regnes som det bandet som lagde «Rockers» stilen på midten av 1970-tallet på Jamaica, for så å bringe reggaemusikken videre til Dub.
The Revolutionaries ble formet i 1975 som et studioband for Channel One Studio i Kingston på Jamaica. De mest profilerte musikerne i bandet er Sly Dunbar på trommer og Robbie Shakespeare på bass. I 1978 ble Sly og Robbie med i Peter Tosh sitt band Word Sound and Power, før de to gikk solo i 1980 og dannet Taxi Records. Andre musikere som var med i the Revolutionaries er Bertram McLean på gitar, Radcliffe «Dougie» Bryan på gitar, Oswald «Ossie» Hibbert på keyboard, Errol «Tarzan» Nelson på keyboard, Robert Lyn og Ansel Collins på Keyboard, Noel «Scully» Simms på perkusjon, Uziah «Sticky» Thompson på perkusjon, Tommy McCook og Herman Marquis på saksofon, Bobby Ellis på trompet og Vin Gordon på trombone.
The Revolutionaries har spilt med mange forskjellige reggaeartister som blant annet Gregory Isaacs, Culture, The Heptones, Leroy Smart og Black Uhuru for å nevne noen.
NeXTcube Turbo

NeXTcube Turbo var en arbeidsstasjon som ble utviklet, markedsført og solgt av det amerikanske IT-selskapet NeXT. Den kjørte det Unix-lignende operativsystemet NeXTSTEP, med et proprietært grafisk brukergrensesnitt som var basert på Display PostScript. Datamaskinen ble lansert den 17. april 1992 og var forsynt med en Motorola 68040 mikroprosessor.
NeXTcube Turbo ble etterfulgt av NeXTstation.
Arto Tolsa Areena

Liv etter OL

Etter OL er stadionet blitt brukt som hjemmebane til fotballklubben Kotkan Työväen Palloilijat, og navnet kommer etter en legendarisk spiller for denne klubben, Arto Tolsa.
My babysitter's a vampire (TV-serie)

My Babysitter's a Vampire (fransk: Ma gardienne est un vampire; norsk: Min barnevakt er vampyr) er en kanadisk skrekk- og komiserie for barn og tenåringer som gikk på Télétoon fra 2011 til 2012. Serien var basert på fjernsynsfilmen av samme navn. I Canada hadde serien premiere på fransk på fjernsynskanalen Télétoon den 28. februar 2011, på engelsk på Teletoon den 14. mars 2011, og på Disney Channel i USA den 27. juni 2011.
TV-serien følger Ethan Morgan (spilt av Matthew Knight), som oppdager, akkurat som i fjernsynsfilmen, at barnevakten Sarah (Vanessa Morgan) er en vampyr. I filmen lærer han å ha visjoner og hans beste venn Benny Weir (Atticus Mitchell) er en trollmann. Serien følger de tre mens de får overnaturlige evner og deres eventyr, og tidvis får hjelp fra andre vampyrer, Rory (Cameron Kennedy) og Erica (Kate Todd), samtidig som de må forholde seg til dagliglivets problemer på skolen.
Microlamia

Utseende

Små, tettbygde trebukker, vanligvis mørke på farge. Antennene er kraftige og omtrent så lange som kroppen. Dekkvingene er nærmest spindelformede uten markerte skuldre. Beina er korte og kraftige.

Levevis

Larvene til disse små artene minerer inne i blad.

Utbredelse

Slekten er utbredt på New Zealand og Norfolk Island.
MS «Sandøy»

MS «Sandøy», senere «Onarøy», var et passasjerskip bygget i 1937 for Fylkesbaatane i Sogn og Fjordane. Skipet gikk i lokalrute for rederiet frem til 1965.

Historie

1937: Levert som «Fanaraaken» for Brødrene Leirvaag, Austrheim/Bergen 1937: Innkjøpt av Fylkesbaatane i Sogn og Fjordane, Bergen. Omdøpt «Sandøy» 1965: Solgt til Johs. Hjertaker, Onarheim/Bergen. Omdøpt «Onarøy» 1972: Solgt til Mecca Navigation Ltd., Road Town, BVI 1981: Sett som vrak i Karibien
Davor Šuker

Spillerkarriere

Suker startet karrieren i den lokale klubben Osijek i 1984, og gikk til Dinamo Zagreb i 1989. Etter å ha imponert i den jugoslaviske toppserien, debuterte han på landslaget i 1990 mot Romania. I 1991, like før krigsutbruddet i Jugoslavia, spilte Suker to kamper for det jugoslaviske landslaget, der han scoret sitt første landslagsmål.
I 1991 gikk også Suker til den spanske klubben Sevilla. I 1992, etter at Kroatia ble en selvstendig nasjon, begynte han å spille for Kroatias fotballandslag. Etter å ha figurert høyt på toppscorerlistene i den spanske ligaen, scoret Suker 3 mål for Kroatia i EM 1996.
Suker flyttet videre til Real Madrid i 1996. Han var med på å vinne den spanske ligaen i 1997 og Mesterligaen i 1998. Som avslutning på en stor sesong ble han toppscorer under VM i 1998 med seks mål. Suker gikk til Arsenal i 1999 og senere til West Ham og 1860 München.
Da Suker la opp i 2003, hadde han scoret 46 landslagsmål (45 for Kroatia).
Thore Tjersland

NS' fylkesfører i Buskerud og Vestfold

Thore Tjersland hadde drevet forretninger i Tyskland i nesten ti år da han meldte seg inn i NS i stiftelsesåret 1933. Fra 1. november 1942 var han «fylkesfører» for partiet i  Vest-Viken (også skrevet Vestviken, Vesterviken og Vestre Viken), NS' storfylke som fra  1. april 1942 omfatta Buskerud og Vestfold. Han kom da fra Flekkefjord og overtok stillinga etter Axel Aass (1914–1977) som ble NS' nye fylkesfører i Oppland og Hedmark. Tjersland satt som fylkesfører i Vest-Viken fram til 15. april 1945 da storfylket ble delt i Buskerud og Vestfold som tidligere. Han fortsatte da som NS-leder i Buskerud, mens Willy Klevenberg, tidligere landspropagandaleder i NS, overtok i Vestfold som beholdt navnet «Vest-Viken».
I landsvikoppgjøret ble Thore Tjersland 30. november 1946 dømt til tvangsarbeid i ti år, mot statsadvokatens påstand om 20 år, og inndragning av 27 000 kroner.
Pardosa buchari

Utseende

Lengden på hannen er 5,4 mm lang, mens lengden på hunnen er 6,2 mm.
Mange av artene i slekten Pardosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Norges Samfundshjelp

Norges Samfundshjelp, eller bare Samfundshjelpen, var en norsk organisasjon stiftet i 1920 som skulle holde igang virksomheter og bedrifter som var rammet av streik. Organisasjonen organiserte streikebryteri med politibeskyttelse under arbeidskonflikter på tidlig 1920-tallet, og ble spesielt bemerket under storstreiken i 1921. På sitt høydepunkt hadde organisasjonen over 30 000 medlemmer. Disse var ikke våpenførende på samme linje som utenlandske tilslutninger, men var likevel sterkt inspirert av tyske Technische Nothilfe. Samfundshjelpen ble formelt nedlagt i 1935.
Norges Samfundshjelp ble dannet etter initiativ fra Den norske Bankforening, Norges Handelsstands Forbund, Norges Håndverkerforbund, Norges Industriforbund, Norges Rederforbund og Norges Bondelag. Organisasjonen Samfundsvernet ble en form for paramilitær avlegger til Norges Samfundshjelp da den ble grunnlagt i 1923.
Østdansk

Østdansk er en dansk dialektfamilie, som tradisjonelt har blitt talt av folk i Skåne, Sør-Halland, Blekinge og på Bornholm. Mange forskere regner fortsatt skånsk som en del av den østdanske dialektgruppa, men skånsk har blitt sterkt påvirka av svensk.
Andabeløya

Andabeløya (også skrevet Andabeløyna) er ei øy i Flekkefjord kommune, rett øst for Hidra. Arealet er 4,80 km².
Helt nord på øya ligger stedet Andabeløy, som har fergeforbindelse til Abelnes på fastlandet. Den sørlige delen av øya inngår i Flekkefjord landskapsvernområde.
Macabebe

Macabebe (Bayan ng Macabebe) er en kommune i Filippinene. Kommunen ligger på øya Luzon og tilhører provinsen Pampanga. Folkemengden var på  75 850 innbyggere i 2015.
Míchel (fotballspiller)

Landslag

Míchel spilte også for det spanske landslaget, og ble med under VM i 1986. Han startet i samtlige kamper for Spania, men scoret ingen. I EM i 1988 scoret han mot Danmark i gruppespillkampen, og i VM i 1990 scoret han fire mål, alle i gruppespillet. Míchel scoret først alle de tre målene Spania scoret mot Sør-Korea, før han scoret på straffe mot Belgia.
Etter at Javier Clemente ble landslagssjef, ble ikke Míchel kalt inn til landslaget igjen.
Halfpipe

Halfpipe (engelsk, halvt rør) er en snøbrettgren og navn på en spesiell bane av snø.
Banens navn kommer av at formen på banen minner om et rør saget i to på langs. I halfpipen kjører man frem og tilbake mellom sideveggene på banen, og gjør tricks ved veggene. Triksene består vanligvis av hopp opp i luften over veggenes kant, kombinert med rotasjoner, volter og ulike håndgrep på brettet, innen man igjen lander ved samme vegg som man hoppet fra. Triksene kan også bestå av at man står på en hånd på veggens kant, kombinert med rotasjoner og håndgrep som på snowboardspråket kalles grabs, spins og handplants.
Halfpipe i snø ble oppfunnet av Doug Waugh som også lagde pipene som ble brukt under Vinter-OL 1998 og Vinter-OL 2002.
Ved konkurranser bedømmes resultatet av flere, vanligvis fire, dommere.
Halfpipe brukes også som navn på rullebrettrampe, vanligvis av tre, som anvendes ved rullebrettkonkurranser, BMX eller rulleskøyter.
Trondheim bys hederspris

Trondheim bys hederspris er en pris som ble opprettet i 2017, og erstattet den eldre æresborgertittelen.
Prisen skal «hedre enkeltpersoner som har gjort fremragende eller banebrytende arbeid innen kunst, kultur, vitenskap, næringsliv, sosialt eller humanitært arbeid, som har stor samfunnsnyttig betydning og/eller er av stor betydning for Trondheim by.» Prisen består av en gave på 100 000 kroner og et diplom.
VM i skiskyting 2016 – Fellesstart menn

VM i skiskyting 2016 15 km fellesstart menn arrangeres i Holmenkollen søndag 13. mars kl 16.00. Man går 5 runder á 3 km. med 4 skytinger, først 2 liggende og så 2 stående skytinger. 1 strafferunde pr bom. Kun 30 utøvere stiller til start, i utgangspunktet skal de 30 beste i verdenscupen delta, men uansett skal alle individuelle medaljevinnere fra tidligere i VM delta.
Ganjam (distrikt)

Demografi

Ved folketellingen i 2011 var det 3 520 151 innbyggere i distriktet, mot 3 160 635 i 2001. Den urbane befolkningen utgjør 21,78 % av befolkningen.
Barn i alderen 0 til 6 år utgjorde 11,30 % i 2011 mot 15,04 % i 2001. Antallet jenter i den alderen per tusen gutter er 899 i 2011 mot 939 i 2001.
Abanycha fasciata

Utseende

Middelsstore, avlange, matte, brunrøde trebukker, dekkvingenes bakre del kan være svart. Antennene er litt lengre enn kroppen. Pronotum er rektangulært til svakt tønneformet, uten tenner på sidene. Dekkvingene er avsmalnende bakover. Beina er ganske korte og spinkle.

Utbredelse

Arten er utbredt i Venezuela.
Slaget ved Almenar

Slaget ved Almenar fant sted den 27. juli 1710 under den spanske arvefølgekrigen, mellom soldatene til Filip V og erkehertug Karl av Østerrike. Arméen til Filip V ble slått og tvunget til å trekke seg ut av Catalonia og samle seg sammen på nytt på andre siden av Ebro.

Opptakten

Våren 1710 hadde den spanske arméen gått inn i Catalonia fra Aragón og krysset elven  Segre den 15. mars. Den 3. mai slo Filip V, den bourbonske kandidaten til tronen, seg sammen med arméen. 
Den motstående arméen, som besto av østerrikske, britiske og nederlandske soldater, fikk med seg erkehertug Karl av Østerrike, den habsburgske kandidaten, i juni. 
I juli fikk general Guido Starhemberg forsterkinger og valgte å gå til angrep. Han krysset elven Noguera og satte opp stillinger på høydene i Almenar.
Stanhope krysset så Segre ved Balaguer (nord for Lerida) og marsjerte mot broen ved Alfarras, og krysset denne den 27. juli.

Slaget

Villadarias åpnet slaget med et kavaleriangrep som først var en suksess, men initiativet var bortkastet da de forfulgte de flyktende fiender. Det britiske infanteriet gikk så til angrep på venstreflanken, som flyktet, og tok den andre linjen i tillegg. Østerrikerne gikk så til angrep og ødela høyreflanken, hvor Filip V risikerte livet sitt og nesten ble tatt til fange av de allierte.

Ettervirkning

De spanske soldatene måtte forlate Catalonia og trekke seg tilbake til Aragón, hvor slaget ved Saragossa fant sted den 20. august. 
Villadarias ble fjernet som kommandant og erstattet av markien de Bay.
Denis Zvizdić

Liv og virke

Zvizdić er utdannet som arkitekt ved universitetet i Sarajevo og ble siden professor samme sted. Han ble i 2003 regjeringssjef i Sarajevo kanton og senere president i kantonens parlament. Han var medlem av parlamentet i delstaten Føderasjonen Bosnia-Hercegovina fra 2010 til 2014.
Cimetière de Montmartre

Cimetière de Montmartre (Montmartrekirkegården) i Paris, nå egentlig Cimetière du Nord, ble åpnet den 1. januar 1825. Den har hovedinngang fra Avenue Rachel Nr. 20. 
Kirkegården ligger i Montmartre i XVIII arrondissement. Den ble anlagt i Montmartres gamle gipssteinbrudd. Folk var også blitt gravlagt her tidligere: rett etter revolusjonen i 1789 ble det anlagt en massegrav her for ofre fra de mange oppstander i byen, blant annet flere dusin falne fra Sveitsergarden.
Den er en av Paris' hovedgravlunder. Montmartre ligger i nord, Père-Lachaise i øst, Montparnasse i sør, og i hjertet av byen ligger Passy.
Gravlunden var også en gang kampskueplass, den 28. mai 1871. Det var her at de aller siste kampene fant sted da Pariserkommunen ble knust av franske regjeringsstyrker fra Versailles.
Sanford Meisner Theater

Sanford Meisner Theater er et lite teater på 164 11th Avenue mellom 22nd og 23rd Street i New York. Det har bare plass til 73 tilskuere. Teateret er oppkalt etter den kjente skuespiller og teatersjef Sanford Meisner.  
Dukketeaterkompaniet Wakka Wakka Productions, der norske Kirjan Waage er et sentralt medlem, hadde premiere på skuespillet The Death of Little Ibsen på Sanford Meisner Theater i 2006.
Demetermerket

Demetermerket er et klassifiseringsmerke for biologisk-dynamisk produksjon. I Norge ble Demetermerket registrert i 1951, og merket blir administrert av Debio og Biologisk-dynamisk Forening. Demetermerkede produkter er tilgjengelig hos blant annet Helios.
Demeter International er det internasjonale forvaltningsorganet for Demetermerket.
Navnet Demeter henspiller på den greske guden for korn og fruktbarhet.
Ture Rangström

Liv

Ture Rangström var sønn av lærhandleren Johan Rangström og Charlotta Andersson. Han hadde to søstre, Herta og Ingrid, hvorav sistnevnte ble mor til forfatteren Lars Gyllensten.
I 1903 og 1904 var Rangström en kort tid elev av Johan Lindegren i Stockholm, i 1905 og 1906 av Hans Pfitzner i Berlin, og tok fra 1905 til 1907 sangundervisning hos Julius Hey. Likevel var Rangström i stor grad en musikalsk autodidakt.
I årene 1910, 1911, 1913 og 1915 fikk han et statlig komponiststipend. Han var sanglærer og musikkritiker i ulike stockholmske tidsskrift og fra 1922 også dirigent, først i Göteborg. Fra 1930 til 1936 var han presseattaché ved den Stockholmsoperaen. Han døde av strupekreft i 1947.
Rangström huskes først og fremst for sine romanser, han skrev rundt 300 og regnes som en av Sveriges mest betydelige romansekomponister. En av hans favorittpoeter var Bo Bergman, og Rangström skrev selv dikt, blant annet teksten til Wilhelm Stenhammars kantate Sången (1920–21).
Rangström skrev fire symfonier og to store operaverk, Kronbruden (1915, tekst av August Strindberg)  og Gilgames (skrevet i 1943-44 og med sluttført orkestrering av John Fernström etter Rangströms død). 
Sammen med Kurt Atterberg, Natanael Berg og Oskar Lindberg utgjorde Rangström en komponistgruppe som ble kalt Spillran.
Paulus' brev til galaterne

Paulus’ brev til galaterne, også kalt galaterbrevet, er et av brevene som bærer apostelen Paulus’ navn, og er i den kanoniske rekkefølge den niende boken i Det nye testamente i Bibelen. I norske bibelhenvisninger forkortes brevet etter bibelselskapets standard «Gal». Brevet ble fullført ca. år 50-52 e.Kr. Paulus befant seg sannsynligvis i Korint eller Antiokia i Syria da han skrev dette brevet.
Ingen originalutgave av brevet er blitt bevart. Den eldste noenlunde fullstendige versjonen tilgjengelig for forskere i dag, P46, er datert til omtrentlig 200 e.Kr., omtrentlig 150 år etter at originale antagelig ble skrevet. Et flertall av bibelforskerne er enige om at brevet ble skrevet en gang mellom slutten av 40-tallet og tidlig på 50-tallet. Forskere mener generelt at brevet er klart eksempel på Paulus som skribent, foruten at brevet antagelig er skrevet innenfor Paulus' levetid. Ikke desto mindre er det en del forskere som tviler på at Paulus er forfatteren. Forfatterskapet er således ikke fullstendig fastsatt.

Innhold

På 100-tallet e.Kr. da kristendommen var nylig opprettet og de første kristne menighetene var blitt etablert, var det ofte uenighet om hvorvidt man måtte følge Moseloven for å oppnå frelse eller ikke. Blant noen av stridsspørsmålene var uenigheten om omskjærelse. Ifølge Apostlenes gjerninger kapittel 15 vers 1-2 og 22-29 måtte datidens styrende råd innen den kristne menighet komme sammen i Jerusalem for å drøfte dette spørsmålet. De slo fast at man ikke trengte å omskjære seg.
I Paulus' brev til galaterne forklarer Paulus med henvisninger til Moseloven at denne loven ikke bringer frelse. Ett eksempel på dette er det han sier i Galaterbrevet kapittel 3 og vers 10: «For så mange som holder sig til lov-gjerninger, er under forbannelse; for det er skrevet: Forbannet er hver den som ikke blir ved i alt som er skrevet i lovens bok, så han gjør det!» (Det Norske Bibelselskaps bibeloversettelse 1930). Det Paulus henviser til er 5. Mosebok kapittel 27 og vers 26 der ordlyden er «Forbannet være den som ikke holder ordene i denne lov og ikke gjør efter dem!» (Det Norske Bibelselskap 1930). Det poenget Paulus her trekker frem er at Moseloven sier at enhver som bryter den er forbannet. Ettersom ikke noe menneske klarer å følge Moseloven til det perfekte er alle 'forbannet', eller dømt, ved den. Ergo blir man logisk nok ikke frelst, men dømt.
Paulus viser så til Jesus Kristus og hevder at han døde på korset som soningsoffer for menneskene. Han forteller at Jesus frikjøpte menneskene fra Moseloven ved sin død, slik at ingen er under den og dens forbannelse. Dette kommer fram i Galaterbrevet kapittel 3 og vers 13: «Kristus kjøpte oss fri fra lovens forbannelse.» (Det Norske Bibelselskap 1930). Frelsen kommer altså ved tro på Jesus og ikke ved å følge Moseloven, og dette er den igjengående tråden i hele Galaterbrevet framlagt med «bevis» fra Moseloven selv.